[Video] Hond 'speel hy's dood' toe hy park moet verlaat | Maroela Media
Die video, wat reeds in 2013 op YouTube gelaai is, maar nou weer wyd gedeel word, is reeds byna 8 miljoen keer gekyk. Die video is glo deur twee mense in Piedmont Park in Atlanta in die VSA afgeneem en wys hoe 'n eienaar sy hond probeer oortuig om op te staan, terwyl die hond net doodgewoon weier om die park te verlaat.
Die eienaar probeer die hond oortuig om op te staan deur sy voorbene te wikkel en hom op sy maag te rol, maar die hond wil niks weet van die lekker speelplek agterlaat nie. Mooipraat en 'n paar trekke aan sy leiband wil ook nie werk nie.
Dit is uiteindelik 'n stok wat die woef genoeg interesseer om maar boedel oor te gee en agter sy baas aan te stap.